

Jelentkezés EU választási megfigyelőnek

(Tunézia 2019)

Az Európai Bizottság közzétette felhívását a Tunéziában **megrendezésre kerülő választásokat** megfigyelő EU misszióban való részvételre (dokumentum mellékelve). **Az elnökválasztásra szeptember 15-én, míg a törvényhozási választásokra 2019. október 6-án kerül sor (az esetleges második forduló 2019. november 3-án lenne).** Az Európai Bizottság 28 hosszú távú és 28 rövid távú megfigyelő kiküldését tervezi és **tagállamonként** az alábbi létszámú megfigyelői kontingens jelölését kéri:

* **4 hosszú távú** megfigyelő {tervezett kiküldetési időszak: 2019. szeptember 1-től november 15-ig}
* **4 rövid távú** megfigyelő {tervezett kiküldetési időszak: 2019. szeptember 10-15. között, a törvényhozási választások kapcsán pedig október 1-11. között; a törvényhozási választások második fordulója esetén október 30. és november 7. között is}

Az időpontok változhatnak, az EU Bizottság nagyfokú rugalmasságot vár el a jelentkezőktől.

**Jelentkezési feltételek** (ld. bővebben a mellékelt angol nyelvű dokumentumban):

A pályázók tapasztalatait és nyelvtudását az Európai Bizottság, illetve a Külgazdasági és Külügyminisztérium a teljes kiválasztási eljárás során tesztelheti.

* **francia nyelv magas fokú írás- és beszédkészsége (C1 szint) kötelező**;
* korábban Tunéziában vagy a régióban szerzett tapasztalat előnyt jelent;
* Szükséges korábbi választási megfigyelői tapasztalat és/vagy más releváns választási képzésen szerzett tapasztalat:
	+ LTO esetében legalább két megfigyelői vagy ’core team” tapasztalat szükséges (nem kötelező EU által szervezett megfigyelésnek lennie), illetve választási megfigyelői képzés (lehetőleg EODS/NEEDS)
	+ STO esetében legalább egy megfigyelői vagy „core team” tapasztalat szükséges (nem kötelező EU által szervezett megfigyelésnek lennie), illetve választási megfigyelői képzés (lehetőleg EODS/NEEDS) vagy a választási megfigyelésekhez kapcsolódó munkatapasztalat
	+ A tagállamok számára lehetőség van **egy fő tapasztalattal még nem rendelkező megfigyelő** jelölésére is.
* korábbi, nagy nemzetközi missziókban, vagy emberi jogi megfigyelő misszióban szerzett munkatapasztalat előnyt jelent;
* a demokrácia és az emberi jogok iránti elkötelezettség tanúsítása;
* számítógép (microsoft office, excel, word, access, acrobat, outlook), műholdas telefon, GPS, BGAN kezelői és internet felhasználói ismerete;
* kiváló fizikai és egészségi állapot, nehéz körülmények, hosszú munkaórák elviselése;
* nehéz körülmények elviselése;
* **teljes rugalmasság elvárt a kiküldetés időszakára**.

További információ a mellékelt angol nyelvű dokumentumban található.

*Döntés: Az EU Bizottsága várhatóan 2019. augusztus 19-én értesíti döntéséről a tagállamokat és a megfigyelőket.*

**A pályázathoz kérjük csatolni:**

* a **feltételek teljesítéséről szóló**, a jelentkező és két tanú által aláírt alábbi **nyilatkozatot**:

„Alulírott a tunéziai választásokat megfigyelő EU misszióban történő részvételi felhívásra jelentkezve kijelentem, hogy a pályázati kiírás követelményeinek megfelelek. A küldetést saját felelősségemre vállalom. Egyben tudomásul veszem, hogy annak teljesítésével kapcsolatban vagy a teljesítés során engem ért bármely kárral kapcsolatban a Külgazdasági és Külügyminisztériumot semmilyen felelősség nem terheli. Vállalom továbbá, hogy kiválasztásom esetén az EU választási megfigyelőkre vonatkozó magatartási kódexben foglaltakat maradéktalanul betartom.”

* kérjük, hogy a jelentkezés benyújtása során az e-mailben **jelöljék meg, hogy hosszú vagy rövid távú megfigyelőnek jelentkeznek-e**.

A jelentkezés **része** az EU választási névjegyzékbe történő regisztráció:

<https://webgate.ec.europa.eu/europeaid/applications/eom/>

**Felhívjuk a figyelmet, hogy regisztráció nélkül a jelentkezéseket nem tekintjük érvényesnek!**

Kérjük a már korábban regisztrált pályázókat, hogy pályázatuk benyújtása előtt **frissítsék** a „Roster”-en található önéletrajzukat, feltüntetve az elbíráláshoz szükséges minden releváns információt.

**A jelentkezés benyújtásának határideje: 2019. augusztus 9.**

**A jelentkezéseket, amely tartalmazza a fenti nyilatkozatot szkennelve, az** **elections@mfa.gov.hu** **e-mail címre kérjük eljuttatni a fenti határidőig. Az e-mail tárgya** „***EU EOM – Tunézia 2019***” **legyen.**

NYILATKOZAT

Alulírott a tunéziai választásokat megfigyelő EU misszióban történő részvételi felhívásra jelentkezve kijelentem, hogy a pályázati kiírás követelményeinek megfelelek. A küldetést saját felelősségemre vállalom. Egyben tudomásul veszem, hogy annak teljesítésével kapcsolatban vagy a teljesítés során engem ért bármely kárral kapcsolatban a Külgazdasági és Külügyminisztériumot semmilyen felelősség nem terheli. Vállalom továbbá, hogy kiválasztásom esetén az EU választási megfigyelőkre vonatkozó magatartási kódexben foglaltakat maradéktalanul betartom.

 ……………………………

 Pályázó

|  |  |
| --- | --- |
| Tanú 1: | Tanú 2: |
| Aláírás: | Aláírás: |
| Név: | Név: |
| Lakcím: | Lakcím: |

NYILATKOZAT

Ezúton hozzájárulok, hogy munkatársam ………………………………………. az „***EUEOM Tunézia - 2019***” választási megfigyelői missziójában rövid/hosszú távú megfigyelőként részt vegyen, távollétét engedélyezem, helyettesítéséről gondoskodom.

.………………………………..

 Munkahelyi vezető